
Referat styremøte Korsvoll IL 2022-01-18
Møtet satt: 20:

Til stede: Kathrine Hoel, Atle Christiansen, Vegard Sørebø, Anne-Lise Hektoen, Magne Brekke, Mathias Falch.
Fraværende: Tone Lillebo og Ida Weider Hagemo

1. Godkjenning innkalling og referat fra styremøte 2021-11-23

Vedtak: Godkjent
2. Status økonomi v/Vegard
Budsjetter og regnskap sendt ut før møtet. 
Faktura for medlemskontingent, sendes ut ila de neste dagene. 
3. Regnskapsavslutning 2021 og budsjett 2022
· Regnskap 2021: Gikk i fjor med overskudd på 1,1 mill. kroner, derfor forutsett at det ble underskudd i 2021. Inntekter inn fra parkeringsplass skaper et stort overskudd i 2021. Disse midlene må øremerkes, slik at det ikke anvendes til drift. Dersom en ser bort fra inntekter fra salg av parkeringstomt (10,1 mill. kroner) og kostnader knyttet til flytting og midlertidige lokaler (550 000 kroner), har idrettslaget et underskudd på 1 350 000 kroner. Banebudsjettet går fortsatt i minus. Samlet er de ekstraordinære utgiftene her på om lag 700 000 kroner. 
· Budsjett besluttes senest på styremøtet 15. februar.  Undergruppene sender sitt til Vegard innen 1. februar.
· Select og fordeling; det som er kjøpt i 2021, er det som legges til grunn for 2022. Går dermed bort fra medlemstall som ble brukt i 2021, da vi ikke hadde salgstall. Erfaring fra 2019 er at salgstall matchet tilnærmet medlemstall. KFY tar en vurdering av dette. Håndball er OK. Hver undergruppe får et handlebeløp. 
· Det foreslås for årsmøtet at 7 mill. kroner settes av til særlig prosjektstøtte til nytt prosjekt og det føres egen skyggeoversikt over bruken av disse midlene. Resterende midler fra salg av parkeringstomt brukes til/settes av til å dekke negativ EK banedrift og fremtidig avskriving/nedskriving av undervarmeprosjektet.

4. Status undergruppene
· Korsvollhytta: 
Intet nytt

· KFY:
God aktivitet, bra trenerkabal. Ikke registrert noe nevneverdig frafall på antall medlemmer. KFY må planlegge hvilken person som fører regnskap i 2022. 

· KFS: Ikke mye nytt. Gjennomgang i økonomi med KFY i julen. Rutiner rundt lønnskjøring gått igjennom, som nå skal skape mer kontroll. 

· Håndball: Ny Sportslig Leder, Igor, i gang. Ny sportslig strategi utviklet. Skal være samkjørt med KIL Virksomhetsplan, med felles verdier og visjon. Årsmøte i starten av mars, dato ikke satt. 

· Innebandy: Ikke noe nytt. 

· Unified: De ønsker et møte. Kan Ida som inkluderingsansvarlig delta på dette?

5. Status hall og rettssak
Driftsavtale: Lars P. har purret for 2. gang. Når avtalen foreligger, inkludere Magne. 
Sparebankstiftelsen har en søknadsfrist i april, Anne-Lise tar ansvar for å søke.
Det må diskuteres hva vi ønsker å foreslå til årsmøtet at parkeringsmidlene skal brukes til.

6.Trygg på trening v/Tone
· Utsatt til våren grunnet manglende påmelding og ny-satsning til våren
7. Banedrift

Ett felles fotballstyre for KFY og KFS (som for rundt 15 år siden) bør vurderes. For tidlig endring for Årsmøtet i mars. Jobbes gjennom 2022. 
Banestyret (inkl havnajordet og grinda) legges under KFY. Banestyret i dag består av Tom som leder. Rune Bae holder i Grinda. Oppdatert organisasjonsplan i ny virksomhetsplan som fremlegges på årsmøtet. Banestyret trenger derfor ikke vedtas i årsmøtet, da KFY allerede har fått mandat. 

8. Klubbverdier
Til sportslig leder håndball; Hva kan styret bidra med for at han kan ta imot nye årganger på en god måte. Er på agendaen utover året. Anne-Lise oppdaterer hovedstyret underveis. 
Når den nye hallen står klar, bruke begivenheten til å rekruttere, fortelle om klubben, verdiene og visjonen til KIL. 

9. Årsmøte
Dokumenter legges ut 2 uker før, og annonseres 4 uker før. 
10. Eventuelt:
· Hjertestarter: Bekreftet at hjertestarteren ligger i kiosken. Foreslå at den plasseres i brakken med toaletter – så lenge den er tilgjengelig (alle trenere har ikke nøkler). 

· Right person – system for politiattest. Kost avhenger av hvor mange vi har i systemet. NIF jobber med en fellesløsning for klubben, avventer til vi vet mer om dette (Magne sjekker).

· Ny virksomhetsplan oppdateres til Årsmøtet. Ansvar: Magne.

· Hvordan løse større mengde administrasjon? Se hvordan få ungdom til å bistå i ytterligere grad. Fortsatt uvisst hvordan driftsavtalen blir. Ingen endring gjøres her enn så lenge. 

· Årsmøte kjøres digitalt 22. mars.


Neste møte: 2022-02-15
Møtet hevet 22:00.

